Apoderus. jry 



ogsaa paa forskellige andre Buske og Løvtræer. Æggene lægges 

 i sammenrullede Blade, som Insektet behandler paa følgende Maade: 

 Bladpladen gennemskæres tværsover fra den ene Rand af til et lille 

 St}'kke paa den anden Side af Midtribben; Snittet ligger i Nær- 

 heden af Stilken. Den saaledes næsten helt løsgnavede men endnu 

 vedhængende Del af Bladet, som bliver blødere, slappere end den 

 var iforvejen, sammenfoldes paa langs, omtrent efter Midtribben 

 (dog ikke under noget skarpt Knæk), og rulles sammen fra Spidsen 

 af; ved den nederste Ende af Rullen bojes Bladranden indefter, og 

 Rullen lukkes paa denne Maade til ^ Naar man vikler en nylig 

 dannet Rulle op, finder man Æggene (ét eller et Par Stykker) in- 

 derst i Rullen, ved Bladets Spids; Larverne æder sig Gange gennem 

 de sammenviklede Bladdele. Udviklingen varer et Par Maaneder; 

 Larven forpupper sig inde i Rullen. 



2. Rhynchites. 



Hos Arterne af denne Slægt er Snuden længere end hos Apo- 

 derus, om end dens Længde ikke er stor i Sammenligning med 

 hvad man finder hos mange andre Snudebiller. Der er ikke nogen 

 saadan halsagtig Indsnoring mellem Hoved og Forbryst som hos 

 Apoderus. Vingedækkerne ligner i Form dennes. 



a. Rh. betulæ. 



En lille glinsende sort Bille, 2 Lin. lang^. Den træffes almin- 

 mindelig i Maj — Juni især paa Birk og Æl (sjældnere paa andre 

 Løvtræer), hvis Blade den skærer paa den Maade, at den forst 

 gnaver Bladpladen igennem fra den ene Rand indtil Midtribben og 

 dernæst fra den anden Rand til Midtribben, som skaanes. Snittene 

 lægges i storre eller mindre Afstand fra Bladstilken. Det løsgna- 

 vede Parti sammenrulles og hænger ned som en Lok fra den 

 resterende Del af Bladet (se Frisen S. 109). Der lægges 2 — 4 Æg 

 i hver Rulle; hvert Æg anbringes i en lille lommeagtig Hulhed, som 

 Insektet gnaver ind under Bladets Overhud. Larverne lever af 

 Bladet og opholder sig et Par Maaneder i Rullen; naar de er fuld- 



^ Ved den modsatte Ende er Rullen paa en ejendommelig Maade, som vanskelig 

 kan beskrives, vreden til, saaledes at den ogsaa dér er meget omhyggelig tillukket. 

 ^ Hannen adskiller sig fra Hunnen ved sine meget tykke Baglaar. 



